ສູນຢັ້ງຢືນມາດຕະຖານ ແລະ ກວດກາຄຸນນະພາບແຫ່ງ ຊາດ (ກົມມາດຕະຖານ ແລະ ວັດແທກ) ກະຊວງວິທະຍາ ສາດ ແລະ ເຕັກໂນໂລຊີ ຮ່ວມ ກັບບໍລິສັດ ລືໄຊ ໄຊຊະນະ ຂາອອກ-ຂາເຂົ້າ ຈຳກັດຜູ້ດຽວ ລົງນາມບົດບັນທຶກ ເພື່ອສຶກ ສາຄວາມເປັນໄປໄດ້ໃນການ ຮ່ວມມືສ້າງຫ້ອງກວດກາຄຸນ ນະພາບເຕັກໂນໂລຊີການສື່ ສານ ໃນ ສປປ ລາວ. ພິທີເຊັນບົດບັນທຶກດັ່ງ ກ່າວ ໄດ້ມີຂຶ້ນໃນວັນທີ 11 ກັນຍາຜ່ານມານີ້ ທີ່ໂຮງແຮມ ດອນຈັນພາເລດ ລະຫວ່າງ ທ່ານ ສຸກສະຫວາດ ສີຫາປັນ ຍາ ຜູ້ອຳນວຍການສູນຢັ້ງຢືນ ມາດຕະຖານ ແລະ ກວດກາ ຄຸນນະພາບແຫ່ງຊາດ ແລະ ທ່ານ ຂັນທອງລືໄຊ ອິນທະວົງ ປະທານບໍລິສັດລືໄຊ ໄຊຊະ ນະຂາເຂົ້າ-ຂາອອກຈຳກັດຜູ້ ດຽວ ໂດຍມີທ່ານ ບໍ່ວຽງຄຳ ວົງດາລາ ລັດຖະມົນຕີກະຊວງ ວິທະຍາສາດ ແລະ ເຕັກໂນ ໂລຊີເຂົ້າຮ່ວມເປັນສັກຂີພິ ຍານນຳ. ການລົງນາມດັ່ງກ່າວ ເພື່ອສຶກສາຄວາມເປັນໄປໄດ້ ໃນການສ້າງຫ້ອງກວດກາຄຸນ ນະພາບເຕັກໂນໂລຊີການສື່ ສານຢູ່ ສປປ ລາວ ແນໃສ່ສະ ໜັບສະໜູນແຜນພັດທະນາ ເສດຖະກິດ-ສັງຄົມ 5 ປີຄັ້ງທີ 8 ຂອງລັດຖະບານ, ທັງເປັນ ການສ້າງຊັບພະຍາກອນມະ ນຸດ ເພື່ອຮອງຮັບວຽກງານດັ່ງ ກ່າວ, ຫວັງປົກປ້ອງຜູ້ຊົມໃຊ້ ແລະ ຜູ້ປະກອບການທຸລະກິດ ໃນສັງຄົມໃຫ້ມີຄວາມຍຸຕິທຳ ໃນການຊົມໃຊ້ຜະລິດຕະພັນ ຕ່າງໆ, ອີກດ້ານໜຶ່ງກໍເພື່ອເປັນ ການສ້າງພື້ນຖານໂຄງລ່າງ ແລະ ສ້າງຄວາມເຂັ້ມແຂງໃນ ການກວດກາຄຸນນະພາບໃຫ້ ສາມາດເຊື່ອມໂຍງກັບພາກ ພື້ນ ແລະ ສາກົນ.